Z Á P I S N I C A

Zo zasadnutia Rady starostov pri Spoločnom obecnom úrade obcí okresu Bardejov, ktoré sa uskutočnilo v **utorok 04.02.2020** o 09,00 v zasadačke Spoločného obecného úradu v Bardejove.

Program:

1. Otvorenie
2. Informácia o stave delimitácie spoločného obecného úradu
3. Určenie obsahu odovzdávanej dokumentácie odchádzajúcim obciam na úseku PaM a účtovníctvo.
4. Rôzne
5. Diskusia
6. Záver

Prítomná štatutárka SÚO:

Mgr. Zuzana Germanová – Obec Richvald,

Prítomní členovia Rady starostov:

1. Ing. Ján Bijalko – Obec Snakov,
2. Ing. Ondrej Ševcov – Obec Gerlachov,
3. Ing. Jozef Pavličko – Obec Bogliarka,
4. Ing. Marcel Kaščák – Obec Nižná Voľa,
5. Mgr. Hedviga Billá – Obec Stuľany,
6. Andrej Buvalič – Obec Šarišské čierne,
7. Ing. František Oláh – Obec Hažlín,
8. Jozef Gmiterko – Obec Becherov,
9. Mgr. Ján Cundra – Obec Nižná Polianka,
10. Ján Kuziak- Obec Marhaň

Neprítomní členovia Rady:

1. nedovolený člen za mikroregión Sekčov Topľa

**K bodu 1:**

Štatutárka Spoločného obecného úradu obcí okresu Bardejov Mgr. Zuzana Germanová zvolala 1. zasadnutie Rady starostov v roku 2020 a otvorila ho privítaním prítomných členov. V tomto bode došlo k jednohlasnému **schváleniu** programu dnešného rokovania všetkými prítomnými. Zapisovateľkou zápisnice z dnešného stretnutia je štatutárka Mgr. Zuzana Germanová.

**Uznesenie RS č. 01/2020**

Hlasovanie za program: ZA: 10 Proti: 0 Zdržalo sa: 0

**K bodu 2.**

Štatutárka SOU informovala prítomných o zrealizovaných úkonoch pri delimitácii úradu:

1. Zo zamestnancami boli podpísané dodatky k ich pracovným zmluvám.
2. Zamestnanci boli prihlásení na sociálnej a zdravotnej poisťovni.
3. Keďže v rozpočte je počítané so znižovaním stavu zamestnancov, je potrebné k tomuto v čo najkratšej dobe pristúpiť.
4. V najbližšej dobe budú zamestnanci zaškolení technikom BOZP.
5. Všetkým členom spoločného obecného úradu boli odoslané platové výmery na rok 2020, na základe prijatého rozpočtu na rok 2020.
6. Na okresnom úrade v Prešove- odbore výstavby a bytovej politiky- oddelení územného plánovania bola vykonaná zmena.
7. Na Okresnom úrade v Bardejove- Odbore starostlivosti o životné prostredie bola podaná žiadosť o určenie príslušnej obce na konanie o vydanie súhlasu na výrub drevín podľa § 69 ods. 3 zákona č.543/2002 Z.z. o ochrane prírody a krajiny v znení neskorších predpisov.
8. V Prima banke boli zriadené 3 účty.
9. K oficiálnemu odovzdaniu úradu, kľúčov, inventáru k dnešnému dňu nedošlo.

Rada starostov tieto informácie **vzala na vedomie**.

**Uznesenie RS č. 02/2020**

Hlasovanie za program: ZA: 10 Proti: 0 Zdržalo sa: 0

**K bodu 3.**

Štatutárka SOU prítomných informovala o požiadavke odovzdania podkladov k spracovaniu PaM a účtovníctva od starostov odchádzajúcich obcí. Keďže v minulosti už bolo prijaté uzneseniu k obsahovým náležitostiam podkladov, ale nebolo tak reálne postupované, požiadala členov Rady starostov o zaujatie stanoviska a presné určenie obsahu odovzdávanej dokumentácie odchádzajúcim obciam na úseku PaM a účtovníctvo, aby v budúcnosti nedochádzalo ku konfliktu s odchádzajúcimi starostami obcí. Pre lepšie pochopenie o akú dokumentáciu reálne ide boli predvolané zamestnankyne SOÚ, ktorým následne boli kladené otázky členmi Rady starostov. Po ich odôvodňovaní a vysvetľovaní jednotlivých úkonov, Rada starostov **schvaľuje** obsah odovzdávanej dokumentácie odchádzajúcim obciam na úseku PaM:

* *Mzdové listy za rok 2019*
* *Potvrdenia o príjme za rok 2019*
* *Podklady k mzdám za roky 2012, 2013, 2014, 2015, 2016, 2017, 2018, 2019.*

*(Podklady obsahujú všetky dokumenty na základe ktorých boli v uvedených rokoch spracované mzdy).*

* *Export údajov /personalistika a mzdy/ na USB kľúči za roky 2008 – 2019.*

 a účtovníctva:

* *Individuálna účtovná závierka r.2019 (Fin. výkazy 1-12, 3-04, 4-04, 5-04, 6-04, súvaha, výkaz ziskov a strát k 31.12.2019 2x)*
* *Účtovné doklady za december 2019,*
* *Tabuľka majetku,*
* *Konečný účet súvahový,*
* *Účet výsledku hospodárenia,*
* *Hlavná kniha r. 2019,*
* *Čerpanie rozpočtu r.2019,*
* *Export údajov(účtovníctvo) na USB kľúči r. 2008-2019.*

Týmto SOU zaniká povinnosť vydávať akékoľvek informácie, alebo potvrdenia za uvedené roky.

**Uznesenie RS č. 03/2020**

Hlasovanie za program: ZA: 10 Proti: 0 Zdržalo sa: 0

**K bodu 4.**

V tomto bode programu členovia Rady starostov navrhovali rôzne opatrenia pre zabezpečenie funkčnosti SOÚ.

Rada starostov **schvaľuje** nestránkové dni - ***utorok, štvrtok*** *pre stavebný úrad a úrad životného prostredia.* Pre *PaM a účtovníctvo –* ***štvrtok.***

**Uznesenie RS č. 04/2020**

Hlasovanie za program: ZA: 10 Proti: 0 Zdržalo sa: 0

Rada starostov **schvaľuje** vzhľadom k efektivite práce a zníženiu stavu zamestnancov deň na odovzdanie podkladov: - ***pre spracovanie PaM*** na termín: ***do 5.dňa v mesiaci,***

 ***- pre spracovanie účtovníctva*** *na termín:* ***do 10. dňa v mesiaci.***

**Uznesenie RS č. 05/2020**

Hlasovanie za program: ZA: 10 Proti: 0 Zdržalo sa: 0

**K bodu 6.** Prítomní členovia Rady starostov sa intenzívne zapájali do diskusie priebežne k jednotlivým bodom programu dnešného rokovania. Starosta Gmitterko upozornil na potrebu dovolenia jedného člena do Rady starostov za mikroregión Sekčov- Topľa na uvoľnené miesto po terajšej štatutárke Mgr. Zuzane Germanovej.

Rada starostov **odporúča** mikroregiónu Sekčov Topľa dovolenie jedného zástupcu za ich mikroregión do Rady starostov, na uvoľnené miesto po terajšej štatutárke Mgr. Zuzane Germanovej.

**Uznesenie RS č. 06/2020**

Hlasovanie za program: ZA: 10 Proti: 0 Zdržalo sa: 0

**K bodu 5.** Mgr. Zuzana Germanová po prerokovaní všetkých bodov dnešného programu poďakovala prítomným za účasť na dnešnom 1. pracovnom stretnutí Rady starostov pri SÚO obcí okresu Bardejov v tomto roku.

Zápisnicu zostavila:

Mgr. Zuzana Germanová – starostka obce Richvald

Overovateľ zápisnice:

Ing. Marcel Kaščák- starosta obce Nižná Voľa